Behovspyramiden er udviklet af psykologen Abraham Maslow. Han har delt pyramiden op i 5 kasser: Fysiske behov, Sikkerhed, Sociale behov, Påskønnelse, Selvrealisering. Han mente at før man har opnået de nederste kasser kan man ikke komme op i de øverste kasser. Er de fysiske behov ikke dækket, kan man altså ikke komme videre til næste kasse: sikkerhed osv. I dag, i det senmoderne samfund, kan der dog tales for at pyramiden kan vendes om. De fysiske behov er stadig vigtige men de fleste mennesker i den vestlige verden skal ikke kæmpe for at få opfyldt deres fysiske eller sikkerhedsmæssige behov.